Boek: No Longer Whispering to Power – The Story of Thuli Madonsela | Maroela Media
Boek: No Longer Whispering to Power – The Story of Thuli Madonsela
14 Junie 2017
In haar laaste dae in haar amp het sy die omstrede staatskapingsverslag saamgestel en voor dit, die verslag oor pres. Jacob Zuma se huis in Nkandla.
Madonsela is net soveel geloof as wat sy veroordeel is, en het haarself gereeld te midde van 'n toenemend spanningsvolle Suid-Afrikaanse politieke arena bevind. Ondanks die media-soeklig, bly Madonsela 'n tipe enigma.
Wie is hierdie vrou met die sagte stem wat bereid was om teen staatskorrupsie op te staan? Waar het sy haar sienings en standpunte gevorm?
Dié boek poog om hierdie vrae en ander te beantwoord en ondersoek die verskeie aspekte van Madonsela se lewe: haar kinderjare en gesin, haar betrokkenheid by studentepolitiek, haar bydrae tot die Grondwet, en haar lewe in die reg.
Sy het in 'n stadium haar rol as openbare beskermer vergelyk met dié van 'n vroulike tradisionele geestelike Venda-leier, die Makhadzi, wat die waarheid aan die heerser fluister. Wanneer die gesprek tussen die Makhadzi en die heerser gehoor kan word, het Madonsela verduidelik, was die fluistering onsuksesvol.
No Longer Whispering to Power handel oor Thuli Madonsela se ampstermyn as openbare beskermer, waartydens die gefluister in 'n kreet verander het. Dit is die storie van Suid-Afrikaners wat poog om die regering aanspreeklik te hou deur die kantoor van die openbare beskermer.
Dié belangrike boek is 'n verslag van die noodsaaklike werk wat Madonsela gedoen het, deur altyd sonder vrees of vooroordeel op te tree.
Oor die outeur:
Thandeka Gqubule werk al drie dekades lank in die media as 'n joernalis. Sy het die storie van die openbare beskermer Thuli Madonsela met groot toewyding en passie gevolg.